اندونزیده یولچو اتوبوسونون دره‌یه دوشمه‌سی نتیجه‌سین‌ده ۲۱ نفر حیاتینی ایتیردی.
پلیس سؤزچوسو ترونویودو ویسنو آندیکو، باتی جاوه ایالتینه باغلی بوگور قصبه‌سین‌ده توریستلری داشییان اتوبوسون یول‌دان چیخاراق ۳۰ متردن دوشدویو قضادا ۹ نفرین ده آغیر یارالاندیغینی بیلدیردی.
بیر تور شیرکتینه عاید اتوبوس، توریستلری ساحل شهری پلابوهانراتو یاخینلیغین‌دا رافتینگ ائتمه‌یه آپاریردی.
قورو یوللارین‌دا یول گوونلیگی و آلت یاپی اسکیکلرینین گؤرولدویو اندونزیده قضالارا تئز تئز راستلانیلیر.
باتی جاوه ایالتین‌ده فوریه آیین‌دا سوبانگ‌دا ۲۷، آوریل آیین‌دا پونجاکدا ۱۵ نفر تور اتوبوسلارینین قضالاریندا حیاتینی ایتیرمیشدی.
